Municipiul Bacău a găzduit zilele trecute etapa finală a Campionatului Național de Atletism Indoor la categoria de vârstă Under 16. Nu mai puțin de trei medalii au câștigat atleții de la Liceul cu Program Sportiv Suceava pregătiți de Iustin Tătărău la această importantă competiție. Astfel, Marian Vasile Ignătescu a urcat de două ori pe podiumul de premiere, trecându-și în palmares medalia de argint în proba de 800 de metri și medalia de bronz la 1500 de metri. De asemenea, Mateo Caleb Strelciuc a sosit al treilea în cursa de 400 de metri.
"Sportivii noștri s-au comportat exemplar la Naționalele Indoor. Sunt foarte satisfăcut de modul în care au concurat, realizând recorduri personale cu timpi competitivi. Pe această cale doresc să mulțumesc conducerii LPS Suceava pentru sprijinul acordat", a declarat antrenorul Iustin Tătărău.
În cadrul aceleași competiții s-au mai remarcat sportivele Francesca Ștefania Oanea, de la Colegiul Național "Nicu Gane" Fălticeni și Sabrina Ivorciuc, de la CSM "Rarăul" Câmpulung Moldovenesc, care au câștigat medaliile de argint în probele feminine de 800 și respectiv 3000 de metri.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.